b'\n_START_ARTICLE_\nTitokowarun sota\n_START_SECTION_\nTaustat\n_START_PARAGRAPH_\nSodan syyt juontuvat Uuden-Seelannin maan haltuunottoihin maoreilta vuonna 1865. Eurooppalaiset siirtolaiset olettivat maorisotien ajan olevan jo ohi ja vuonna 1868 siirtolaiset alkoivat muuttaa Uuden-Seelannin hallituksen haltuunsa ottamille Ng\xc4\x81ti Ruanui -heimon entisille alueille. Heimon johtaja, Riwha Titokowaru, organisoi t\xc3\xa4t\xc3\xa4 vastaan aluksi v\xc3\xa4kivallattomia vastaiskuja. Maorit tuhosivat siirtolaisten tilojen aitauksia ja polttivat varastoja. Kes\xc3\xa4kuun kuudentena 1868 er\xc3\xa4\xc3\xa4t maorit tappoivat kolme siirtolaista ja v\xc3\xa4h\xc3\xa4n sen j\xc3\xa4lkeen er\xc3\xa4s vakinaisen armeijan j\xc3\xa4sen ammuttiin. Maorit halkaisivat ammutun sotilaan ruumiin ja s\xc3\xb6iv\xc3\xa4t sen yl\xc3\xa4osan. 6. kes\xc3\xa4kuuta Uuden-Seelannin armeija ryhtyi vastatoimiin kutsumalla palvelukseen 400 siirtolaista sek\xc3\xa4 noin sata Wanganui-heimoon kuuluvaa maoria.'